《游平山堂》
清代·易佩绅

曾履蚕丛若坦途，平山合作蜀冈呼。三千世界孰夷险，六一先生今有无。

兵火频经陈迹在，江淮中立此堂孤。山僧好客期重至，万本荷花寿老夫。

作者简介：湖南龙阳人，字子笏，一字笏山。咸丰五年以优贡出仕，官至江苏布政使。治军察吏颇有才干。诗作抗爽，晚年沉溺仙道，趋于颓唐。有《函楼文钞》。